ચીનની આ UC ન્યૂઝ એપ ખૂબ જ તીવ્ર ઝડપે ભારતને પોતાના ભરડામાં લઈ રહી છે. હાલ આ ન્યૂઝ એપને ભારતનાં ૧૩ કરોડો લોકો વાપરે છે. દૈનિક જુવે છે, પરંતુ હવે તેની કોશિશ આગામી વર્ષ સુધી ૨૦ કરોડ લોકોને પોતાની એપ વાપરતા કરવાની છે. ત્યારે સવાલ એ થાય કે આનો ૨૦૧૯ની સામાન્ય ચૂંટણીઓ સાથે શો સંબંધ હોવાનો ? આંકડા પર નજર નાખીએ તો અસર પડી શકે છે એમ સમજવું અઘરું નથી. ચીનની UC ન્યૂઝ એપ ૧૩ કરોડ ભારતીયો જુએ છે. તેના પર આવતા સાચા-ખોટા સમાચારો અને માહિતી વાંચે છે અને શેર પણ કરે છે. ૨૦૧૪માં ભારતીય જનતા પાર્ટીને લગભગ ૧૭ કરોડ મતો મળ્યા હતા. આ જ મતોના દમ પર ભારતીય જનતા પાર્ટી પોતાના દમ પર સંપૂર્ણ બહુમતી સાથે સરકાર બનાવી શકી હતી. આગળ જણાવ્યું તેમ UC ન્યૂઝએ હવે આગામી વર્ષ સુધી ૨૦ કરોડ ગ્રાહક બનાવવાનું લક્ષ્ય નક્કી કર્યંુ છે અને તે થઈ પણ જશે એટલે કે ભારતમાં એક ચીની કંપનીના ગ્રાહકોની સંખ્યા સંપૂર્ણ બહુમતીવાળી સરકાર બનાવનાર પક્ષના મતદારો કરતાં પણ ત્રણ કરોડ વધુ હશે.